text: Slut med elefantvæddeløb
  30 november 2012 kl. 14.32
  Forsøget med overhalingsforbuddet for lastbiler på motorveje gøres permanent.
  Transportminister Henrik Dam Kristensen har besluttet, at forsøget med overhalingsforbuddet for lastbiler på udvalgte motorvejsstrækninger gøres permanent.
  I sydjylland betyder det, at der er forbudt for lastbiler at overhale på den Østjyske Motorvej fra Vejle til syd for Skanderborg, cirka 46 kilometer.
  På den Sønderjyske Motorvej gælder overhalingsforbuddet mellem grænsen og Kolding, cirka 88 kilometer.
  Overhalingsforbuddet gælder i myldretiden på hverdage mellem kl. 06.00 og 09.00 og igen fra kl. 15.00 til kl. 18.00.
  - Forsøget med overhalingsforbud fungerer rigtig fint og beskytter bilister mange steder i landet mod at hænge fast i køer bag langsomt overhalende lastbiler midt i myldretiden. Det viser Vejdirektoratets målinger. Jeg kan også konstatere, at et meget stort flertal af bilisterne bakker op om ordningen. Derfor virker det helt oplagt for mig at gøre den permanent, siger transportminister Henrik Dam Kristensen.
  Vejdirektoratets tal viser, at overhalingsforbuddet generelt overholdes ganske godt.
  Andelen af lastvogne i venstre spor er faldet fra fra 2 - 3 procent til cirka 0,5 ? 1 procent.
  En måling blandt trafikanterne i år viste, at 93 procent af bilisterne støtter overhalingsforbuddet for lastbiler. Det gælder også 81 procent af lastbilchaufførerne.
  